**Oktober 2021**

**Invitation til valgmøde om Ældrepolitiske forhold.**

Ældrerådet og Ældre Sagen i Favrskov Kommune vil hermed indbyde en politiker fra hver af de partier/lister, der opstiller til kommunalvalget, til at deltage i et møde om de ældrepolitiske forhold i Favrskov Kommune.

**Mødet er planlagt til tirsdag den 9. november 2021, kl. 19.00 i Sløjfen, Hadsten.**

Ideen med mødet er at give tilhørerne et indtryk af, hvordan jeres holdning er til forskellige ældrepolitiske forhold.

Temaerne vil være

* Antal plejeboliger i Favrskov Kommune
* Hvordan ser du udviklingen i det nære sundhedsvæsen de kommende år
* Kollektiv transport
* Bemanding i ældreplejen
* Kernevelfærd

Vi håber meget, at jeres kandidat med kendskab til disse temaer kan deltage i mødet, og anmoder om at få en tilbagemelding herom senest mandag den 25. oktober 2021 til Hugo Strunge Frank.

De enkelte deltagere vil ved mødets start få lejlighed til kort at præsentere partiets/listens holdninger til temaet.

Efterfølgende vil der være lejlighed for tilhørerne til at stille spørgsmål.

Mødet er offentligt, og pressen er ligeledes inviteret.

Ordstyreren for mødet er provst Anders Bonde.

Med venlig hilsen

Erik Bertelsen Hugo Strunge Frank

Formand for Ældrerådet i Favrskov Formand for koordinationsudvalget

e.bertelsen@mail.tele.dk Ældre Sagen i Favrskov

71 75 23 33 hugo@zeuthenfrank.dk

 23 32 98 19